ร้านนี้ตั้งอยู่บนถนน สันทราย-พร้าว (สันทรายสายเก่า) ร้านติดริมถนนเลย ร้านนี้ใช้บ้านทำร้านค่ะ เป็นร้านบ้านๆแต่รสชาติไม่บ้านเลย มีโต๊ะไว้บริการไม่เกิน 10 โต๊ะ ถ้าจะจอดรถก็ริมถนนเลย 
ร้านนี้อยู่แถวบ้านเราเอง มีมานานมาก ขับรถผ่านทีไรคนเยอะตลอด แต่ไม่เคยแวะสักทีเพราะคนเยอะนี่แหละ ไม่อยากรอ  ยิ่งตอนเที่ยง คนรอกันเต็มเลย
ร้านนี้เป็นร้านก๋วยเตี๋ยวแต่มีเมนูช้าวซอยด้วยนะ 
แม่แฟนบอกว่าก๋วยเตี๋ยวร้านนี้ถูก 25 บาทเอง และได้เยอะ อร่อยด้วย 

วันนี้ได้โอกาศตื่นเช้าเลยมาลองชิม ^_^
เราสั่งข้าวซอยไก่ (ก๋วยเตี๋ยวเราไม่ได้ชิมค่ะ) น้ำข้าวซอยข้นกำลังดี รสชาติดี ติดหวานนิดๆ รสชาติคล้ายๆข้าวซอยกาดหลวง ที่เซนทรัลแอร์พอร์ท (เราชอบนะ)   แต่ไก่ เป็นไก่เป็นชี้นๆนะ  ไม่ใช่น่องไก่ เนื้อไม่ค่อยนุ่มน่าจะใช้เนื้ออก ให้ไก่เยอะมาก เราทานไม่หมด  (นู๋ขอโทษที่ทานไก่ไม่หมด-/\-) เครื่องเคียงให้เยอะ จุใจมาก ของสดใหม่ไม่แห้ง ไม่เก่า ราคาไม่แพงเลยถ้าเทียบกับปริมาณ ราคา 30 บาทต่อชาม อิ่มกำลังดีสำหรับสาวๆค่ะ ^_^

ผ่านมาทางเส้นนี้แวะมาทานกันได้นะคะ 
